**PÁLYÁZATI FELHÍVÁS**

Budapest Főváros VIII. kerület Józsefvárosi Önkormányzata a **Képviselő-testület Tulajdonosi, Vagyongazdálkodási és Közterület-hasznosítási Bizottság 142/2020. (VI.24.)** számú határozata alapján nyilvános, egyfordulós pályázatot hirdet a tulajdonát képező a tulajdonát képező **Budapest VIII. kerület, Corvin köz 4.** szám alatti, **36395/0/A/2** helyrajzi számú 119 m2 alapterületű, utcai bejáratú, földszinti nem lakás céljára szolgáló helyiség bérbeadására.

A Kiíró jogosult a versenyeztetési eljárást annak bármely szakaszában indokolás nélkül visszavonni, és erről köteles hirdetményt kifüggeszteni. A versenyeztetési eljárás visszavonása esetén – amennyiben a dokumentációt az ajánlattevő ellenérték fejében kapta meg – a Kiíró köteles az ellenértéket visszafizetni, ha az ajánlattevő a dokumentációt visszaadja. A pályázati dokumentáció ellenértékét a Kiíró ezen kívül semmilyen más esetben nem fizeti vissza.

**1. A pályázati kiírás adatai**

**A pályázat kiírója:** Budapest Főváros VIII. kerület Józsefvárosi Önkormányzat

(1082 Budapest, Baross u. 63-67.)

**A pályázat Bonyolítója:** Józsefvárosi Gazdálkodási Központ Zrt.(1082 Budapest, Baross u. 63-67.)

**A pályázat jellege:** nyilvános egyfordulós pályázat

**A pályázat célja:** Bérbeadás

**A pályázati dokumentáció ára:** 20.000,- Ft + ÁFA

átutalással fizetendő a Józsefvárosi Gazdálkodási Központ Zrt. OTP Bank Nyrt.-nél vezetett 11784009-22229762 számú számlájára (megjegyzés rovat: helyiség címe, megvásárló neve (cégnév))

**A pályázati dokumentáció megvásárlásának**

**helye, ideje:** pályázati dokumentáció árának átutalása után, az átutalási bizonylat bemutatását és a képviseleti jogosultság igazolását követően Józsefvárosi Gazdálkodási Központ Zrt.Helyiséggazdálkodási iroda

1084 Budapest, Őr u. 8. I. emelet

**2020. június 29-től ügyfélfogadási időben**

**Az ajánlati biztosíték összege: bruttó 1.190.054, - Ft.**   
Az ajánlati biztosíték befizetése csak magyar forintban teljesíthető, értékpapírral, garanciaszerződéssel, zálogtárggyal nem helyettesíthető.

**Az ajánlati biztosíték befizetésének módja: átutalás**

**Számlaszám:** a Józsefvárosi Gazdálkodási Központ Zrt. OTP Bank Nyrt.-nél vezetett 11784009-22229762számú számlájára

Az ajánlati biztosíték befizetésénél a közlemény rovatba a következőt kell beírni: ajánlati biztosíték

**Az ajánlati biztosíték befizetés beérkezésének**

**határideje: 2020. július 29. 2400 óráig**

**A pályázat leadásának határideje: 2020. július 30. 1400 óráig**

**A pályázattal kapcsolatban további információ**

**kérhető:** Helyiséggazdálkodási iroda

Tel.: 06 1 216 6962/101, 104 mellék

**A pályázattal érintett ingatlan megtekinthető: 2020. június 29 és 2020. július 29 között előzetes egyeztetés szükséges** a Budapest VIII. kerület, Tavaszmező u. 2. szám alatti Irodában, vagy a 06 1 210 4928, 210 4929 telefonszámokon

**A pályázat bontásának várható időpontja: 2020. július 30 1400 órától**

**A pályázatok bontásának helye:** 1084 Budapest, Őr u. 8. I. emelet. Az ajánlattevő a pályázat bontásán jelen lehet.

**A pályázat eredményét megállapító szervezet:** Budapest Főváros VIII. kerület Józsefvárosi Önkormányzat Képviselő-testületének tulajdonosi joggyakorló bizottsága

**A pályázat elbírálásának határideje, és a**

**várható eredményhirdetés: 2020. szeptember 30.**

**2. A pályázattal érintett ingatlan**

**Címe:** Budapest VIII. kerület, Corvin köz 4.

**Helyrajzi száma**: 36395/0/A/2

**Megnevezése**: üzlethelyiség

**Alapterülete:** 119 m2

**Minimum nettó bérleti díj:** 312.350,- Ft + ÁFA / hónap

**Ajánlati biztosíték összege:** 1.190.054,- Ft

**A Kiíró kiköti, hogy a fenti helyiségre nem adható be olyan ajánlat, amely a Képviselő-testület 248/2013. (VI.19.) számú határozatának 8. a) pontja szerinti a 25 %-os bérleti díj kategóriába tartozó (italbolt, dohányárusítás, játékterem, szexshop), kölcsönző, nyilvános internet szolgáltatás (internet kávézó, call center, stb), raktározási tevékenység végzésére vonatkozik.**

**Kiíró felhívja pályázó figyelmét, hogy a bérleményben ingóságok (székek) találhatóak. Amennyiben pályázó a tevékenységéhez az ingóságot nem kívánja használni, az elszállítás és annak költsége pályázót terheli, Kiíróval szemben kártérítési igényt nem érvényesíthet.**

**Kiíró kiköti,** **hogy a bérleti szerződés megkötését követően a közművek felülvizsgálata a bérlő feladata.**

**3. A pályázat célja, tartalma**

A bérbeadásra kerülő nem lakás céljára szolgáló helyiség a Budapest Főváros VIII. kerület Józsefvárosi Önkormányzat kizárólagos tulajdonát képezi, bérbeadásukra a nemzeti vagyonról szóló 2011. évi CXCVI tv., a Budapest Józsefvárosi Önkormányzat vagyonáról és a vagyon feletti tulajdonosi jogok gyakorlásáról szóló 66/2012. (XII.13.) számú önkormányzati rendelet, a Képviselő-testület 45/2019. (II.21.) számú határozata (Versenyeztetési szabályzat), és az Önkormányzat tulajdonában álló nem lakás céljára szolgáló helyiségek bérbeadásának feltételeiről szóló 35/2013. (VI.20.) önkormányzati rendelet vonatkozik.

A Kiíró a 2. pontban körülírt helyiséget adja bérbe a nyertes ajánlattevő részére határozatlan időre 30 napos felmondási idő kikötésével. Amennyiben az ajánlattevő ettől eltérő bérleti jogviszony időtartamot (pl.: határozott idő, 5 évre) kíván létesíteni, azt a pályázatában az ajánlati összesítőn jeleznie kell. Határozott idő esetén a maximális időtartam 15 év lehet.

A bérleti szerződésben foglalt bérleti díj évente, az adott év január 1-től a KSH által közzétett előző évi inflációs index mértékével emelkedik. A bérleti díj emelkedésének első időpontja 2020. január hónap. A január havi emelés összege február hónapban kerül számlázásra.

A helyiség bérleti díja a 2. pont alatt található. Kiíró óvadék megfizetését köti ki, melynek mértéke a havi bruttó bérleti díj háromszorosa. Az ajánlati biztosíték összege az óvadék összegébe beszámításra kerül.

Kiíró kiköti, hogy a bérleti szerződés hatályba lépésének feltétele közjegyző előtt egyoldalú kötelezettségvállaló nyilatkozat aláírása, melynek költségét a Bérlő viseli.

A helyiség átalakítása, átépítése, felújítása esetére is a fent hivatkozott jogszabályok az irányadók, melyhez a bérbeadó nevében a tulajdonosi hozzájárulást a tulajdonosi joggyakorló adja ki a munkálatok megkezdése előtt. Eszerint a helyiségben folytatni kívánt tevékenységgel kapcsolatban a helyiséget magában foglaló társasház és az engedélyező hatóságok, szakhatóságok, és közüzemi szolgáltatók nyilatkozatait a bérlőnek kell beszereznie. A bérbeadás során az Önkormányzat nem szavatolja, hogy bérlő a helyiségekben az általa kívánt tevékenységet folytathatja.

A Kiíró kiköti, hogy jogosult a pályázatot érvénytelennek nyilvánítani, amennyiben olyan tevékenység végzése érdekében történő bérbevételi ajánlat érkezik, amelyet az Önkormányzat nem enged.

Budapest, 2020. június 26.

**Budapest Főváros Józsefvárosi Önkormányzat megbízásából a**

**Józsefvárosi Gazdálkodási Központ Zrt.**